भारतीय क्रिकेट कंट्रोल बोर्ड (बीसीसीआई) ने राजस्थान के पूर्व डीजीपी अजीत सिंह को एंटी भ्रष्टाचार यूनिट (एसीयू) का प्रमुख नियुक्त किया, लेकिन इसके तुरंत बाद उनकी नियुक्ति पर सवाल उठ गए. दरअसल, इसके पीछे वजह यह मानी जा रही है कि विनोद राय की अध्यक्षता वाली प्रशासकों की समिति (सीओए) ने एसीयू के नये प्रमुख अजीत सिंह की नियुक्ति कार्यवाहक सचिव अमिताभ चौधरी की सहमति के बिना ही मंजूर कर दी.